# אריה בחורף

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אריה בחורף (באנגלית: "The Lion In Winter"), מחזה מאת ג'יימס גולדמן הוצג בברודוויי ב-1966. גולדמן עיבד את המחזה לסרט קולנוע בבימויו של אנתוני הרווי בשנת 1968, בכיכובם של פיטר או'טול בתפקיד הנרי השני מלך אנגליה וקתרין הפבורן בתפקיד אשתו אלינור מאקוויטניה. או'טול גילם את דמותו של הנרי השני לפני כן בסרט "בקט".

הסיפור מתרחש בתקופת חג המולד שנת 1183 בארמונו של המלך הנרי בשינון שבנורמדיה (כיום צרפת). עיקר העלילה הוא העימות בין בני הזוג המנוכרים זה לזו, ובין בניהם העתידים לרשת את הכתר: הנסיך ריצ'רד לב הארי (העתיד להיות המלך ריצ'רד הראשון, בגילומו של אנתוני הופקינס בתפקיד החשוב הראשון שלו בקולנוע), הנסיך ג'ון (לעתיד ג'ון מלך אנגליה), וג'פרי דוכס בריטני. טימותי דלטון, אף הוא בהופעת בכורה בקולנוע, מגלם את פיליפ השני מלך צרפת בנו של לואי השביעי בעלה הקודם של אלינור.

הסיפור הוא בדיוני לחלוטין, לא התקיים "חג מולד מלכותי" בשינון בשנת 1183, אף על פי שהייתה פגישה שלהם בחג המולד ב-1182 בעיר קאין (Caen). הדיאלוגים והפעולות בסרט אינם מבוססים על עובדות, אך הרקע לסיפור ותוצאותיו נכונים מבחינה היסטורית.

הסרט היה מועמד לשבעה פרסי אוסקר כולל בקטגוריית הסרט הטוב ביותר. קתרין הפבורן זכתה באוסקר על תפקידה, כמו כן זכה המלחין ג'ון בארי על המוזיקה וג'יימס גולדמן על התסריט. פיטר או'טול והבמאי אנטוני הארווי היו מועמדים אף הם לפרס.

בשנת 2004 הופקה גירסה טלוויזיונית של "אריה בחורף" בכיכובם של גלן קלוז ופטריק סטיוארט ובבימויו של אנדרי קונשלובסקי. אשר ניצמד בדבקות לתסריט המקורי מילה במילה. הסרט הופק עבור ערוץ הסרטים של הולמארק

## [עריכה] קישורים חיצוניים

- אריה בחורף, במסד־הנתונים הקולנועיים IMDb (אנגלית)

מקור: http://he.wikipedia.org../../../%D7%90/%D7%A8/%D7%99/%D7%90%D7%A8%D7%99%D7%94_%D7%91%D7%97%D7%95%D7%A8%D7%A3.html

קטגוריות: סרטים בריטיים | סרטי דרמה | סרטים מבוססי מחזות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- 日本語
- Latina
- Русский